ยกเสียง เหมะภูติ

ยกเสียง เหมะภูติ เป็นอดีตรองประธานสภาผู้แทนราษฎรไทย และอดีตสมาชิกสภาผู้แทนราษฎรจังหวัดระนอง 3 สมัย

ประวัติ 
ยกเสียง เหมะภูติ เกิดเมื่อวันที่ 13 พฤษภาคม พ.ศ. 2445 เขาประกอบอาชีพเป็นทนายความ ต่อมาเป็นสมาชิกสภาผู้แทนราษฎรจังหวัดระนองครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 โดยไม่สังกัดพรรคการเมือง แต่ต่อมาได้เข้ากิจกรรมกับพรรคอิสระ และครั้งที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491

ยกเสียง เหมะภูติ ได้รับเลือกเป็นรองประธานสภาผู้แทนราษฎร ในสภาผู้แทนราษฎรไทย ชุดที่ 5 เมื่อปี พ.ศ. 2492 และเป็นตัวแทน 1 ใน 8 สมาชิกรัฐสภาที่ทำหน้าที่ถวายน้ำอภิเษกแปดทิศ ในพระราชพิธีบรมราชาภิเษก พุทธศักราช 2493

อ้างอิง 

บุคคลจากจังหวัดระนอง
ทนายความชาวไทย
นักการเมืองไทย
รองประธานสภาผู้แทนราษฎรไทย
สมาชิกสภาผู้แทนราษฎรจังหวัดระนอง